रतिया/कुलां (हरियाणा). पुरातत्व विभाग हरियाणा ने कुनाल गांव में शुक्रवार से खुदाई का काम शुरू कर दिया है। खुदाई के दौरान पुरातत्व विभाग की टीम को महिलाओं के गहनों के स्टोन, मणके, हड्डियों के मोती मिले हैं। बता दें कि आर्कलॉजिकल डिपार्टमेंट को खुदाई के दौरान गोलाकार घर मिले हैं, जो कि 6 हजार साल पुरानी सभ्यता के प्रमाण हैं। अधिकारियों का कहना है कि खुदाई के दौरान मिली बेशकीमती वस्तुओं को म्यूजियम में भेजा जाएगा। साल1985 में शुरु हुई थी इस गांव में खुदाई....
- खुदाई का काम पहले साल 1985 में शुरू किया गया था। करीब 40 फीसदी काम बीच में ही रोक दिया गया था। अब फिर से उसी काम को शुरू किया गया है।
- खुदाई की जिम्मेदारी पुरातत्व विभाग हरियाणा के आरकोलॉजिस्ट शिशपाल चालिया को सौंपी गई है।
- खुदाई में हरियाणा पुरातत्व विभाग के अलावा इंडियन आरकोलॉजी सोसायटी नई दिल्ली, नेशनल म्यूजिक डिर्पाटमेंट ऑफ आरकोलॉजी एंड म्यूजियम चंडीगढ़ की टीमें भी काम कर रही हैं।
- आर्कलॉजिकल डिपार्टमेंट का कहना है कि यहां पर प्री हड़प्पाकालीन सिविलाइजेशन के अवशेष मिले हैं, जो कि छह हजार साल पहले के हैं। विभाग को यहां से और भी काफी कुछ मिलने की उम्मीद है।
- भारतीय पुरातत्व समिति नई दिल्ली व हरियाणा पुरातत्व विभाग चंडीगढ़ के अधिकारियों की टीम 5 मार्च को गांव में खुदाई का निरीक्षण करने के लिए आएगी।
शुरुआती खुदाई में मिले थे 24 कैरेट सोने के हार और चांदी का मुकुट
-शिशपाल ने बताया कि यहां पर सबसे पहले साल 1985 में खुदाई का काम शुरू किया गया था और काम साल 1994 तक चला। शुरूआती खुदाई में यहां पर 24 कैरेट सोने का हार व चांदी का मुकुट मिला था।
- ऐसे ज्वैलरी हरियाणा में पहले नहीं मिले हैं, जिससे साफ जाहिर हो रहा है कि यह सभ्यता हड़प्पाकालीन से पहले प्री हड़प्पाकालीन के समय की है, जो कि 5500 से 6 हजार साल पुरानी है, जबकि हड़प्पाकालीन सिविलाइजेशन करीब 3500 साल पुरानी है।
- उन्होंने बताया कि कुल साढ़े पांच एकड़ जमीन को कवर किया गया है, जिसके लिए 56 मजदूर काम में लगे हैं। काम में दिल्ली व चंडीगढ़ से टेक्निकल असिस्टेंट, सर्वेयर, पोटरी गार्ड काम कर रहे हैं।
- उन्होंने बताया कि यहां पर पहले एक आभूषण पिघलाने की भट्ठी भी मिली थी, जिससे साफ जाहिर है कि यहां लोग आभूषण ढालने का काम करते थे। ऐसी भट्ठी काफी कम जगहों पर मिली है।
- सरस्वती नदी के किनारे लोग यहां रहते थे। बाद में नदी विलुप्त होने के साथ ही वे पलायन कर गए। खुदाई में चूडिय़ां, मणके, हड्डियां, आभूषण व अन्य सामान भी मिला है।
- उन्होंने बताया कि खुदाई में पूरे रहस्य को जाना जाएगा। उन्होंने बताया कि खुदाई का काम 31 मार्च तक तक चलेगा और खुदाई करीब दो मीटर तक की जाएगी और बाद में तली तक जाने का प्रयास किया जाएगा।
गोलाकार घर मिले, तभी जागा विभाग
- आरकोलॉजिस्ट शिशपाल चालिया व टेक्निकल असिस्टेंट सत्यम मलिक ने बताया कि यहां खुदाई के दौरान गोलाकार घर मिले हैं, जो कि 6 हजार साल पुरानी सभ्यता के प्रमाण हैं।
- करीब 6 हजार साल पहले लोग नदियों के किनारे ऐसे मकान बनाते थे। उसके बाद हड़प्पाकालीन सभ्यता में लोग चौरस मकान बनाते थे।
- यहां पर गोलाकार मकान मिले हैं, जो मिट्टी से निर्मित हैं। कहीं भी पक्की ईंटों व पत्थरों का इस्तेमाल नहीं किया गया।
- खुदाई के दौरान लोगों के रहन सहन, पानी के स्रोत, वेशभूषा, खान पान का पता किया जा रहा है।
आगे की स्लाइड्स में देखे, बरामद वस्तुओं की और फोटोज...
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva